Et af de ledende medlemmer af Alternativets hovedbestyrelse melder sig nu ud af partiet i protest mod Uffe Elbæks ledelsesstil.

»Efter at have indtrådt i ’partiledelsen’ har jeg været vidne til flere begivenheder, som gør at jeg ikke længere kan støtte op om den politiske ledelse i Alternativet – og jeg kan derpå konkludere, at det ikke er muligt for mig, at leve op til ansvaret som næstforperson for hovedbestyrelsen«, skriver Vilhelm Stamp Nordahl Møller på Facebook.

I opslaget begrunder han udelukkende sin beslutning med den opførsel, partiets stifter og politiske leder praktiserer.